.M.  So. 


WhA 


^         >al0^-^^ 


flonadh  nan  Eaglaisean. 

BRIGH  ORAID 

A    CHAIDH    A    LABHAIRT    AIQ    ARD-SHEANADH 
EAQLAIS  SHAOR  NA  H-ALBA, 

AIR    AN 

25  LA  DE  MHIOS   MAIGH,   1899, 

LE 

Ùbv  Hinòrea  Srameson, 

Priomh-Shiorra    Siorramachd    Pheirt,    agus    aon    de 
Chomhairlich  Ard-Chuirt-Lagha  na  h-Alba. 


Ghcabhar  an    Leabhran   so   o  na 

Printers  : 

The  Pefferside  Press,  Ltd.,  Dingwall. 

1899. 


ROIMH-RADH. 

Is  e  an  Siorra  Jameson  aon  de  na  comhairlich  is  airde  cHu 
agus  is  comasaiche  a  tha  a'  frithealadh  air  Ard-Chuirt-Lagha 
na  h-Alba.  Tha  e  a  nis  re  uine  fhada  a'  suidhe  ann  an  Ard- 
Sheanadh  na  h-Eaglais  Shaoir  mar  Eildeir  as  leth  Presbytery 
Leodhais,  agus  bha  e  mar  bu  trice  a'  comh-oibreachadh  anns. 
an  am  a  chaidh  seachad  leis  a'  bhuidhinn  a  bha  a'  cur  an 
aghaidh  an  Aonaidh  eadar  an  Eaglais  Shaor  agus  an  Eaglais 
Phresbyterianach  Aonaichte.  Air  a'  bhhadhna  so,  ge  ta,  bha 
e  de  'n  bharail  nach  bu  choir  a  bhith  na  b'  fhaide  a'  cur  an 
aghaidh  inntinn  choitcheann  na  h-Eaglais,  agus  chuir  e  an 
ceill  na  h-aobharan  air  son  an  robh  e  a  nis  a  'dol  a  thoirt  a 
ghuth  am  fabhar  an  Aonaidh.  Tha  moran  chairdean  a  chuala 
na  briathran,  no  a  leugh  iad  anns  na  paipearean-naidheachd 
anns  a'  Bheurla,  toileach  gum  biodh  iad  air  an  deanamh 
aithnichte  do  mhuinntir  eile  mar  an  ceudna.  Tha  brigh  na 
h-oraid,  uime  sin,  air  a  clo  bhualadh  mar  a  leanas,  a  reir  an 
iarrtais  so,  a  chum  's  gum  bi  cothrom  aig  na  cairdean  anns  a' 
Ghaidhealtachd  air  a  leughadh  na'n  cainnt  fhein. 

AONADH  NAN  EAGLAISEAN. 

An  uair  a  dh'  eirich  an  Siorra  Jameson  chaidh  gabhail  ris 
le  gean  anabarrach.  Tha  mi  (ars'  esan)  ag  eirigh  a  dh' 
innseadh  nan  aobharan  air  son  a  bheil  mi  a'  cur  romham  mo 
ghuth  a  thoirt  am  fabhor  Aonadh  nan  Eaglaisean.  Aig 
an  am  anns  an  deachaidh  toiseachadh  air  a'  chuis  so  a  chnuas- 
achadh  as  ur  bha  mi  de  'n  bharail  nach  robh  aobhar  ann  air 
son  a  bhith  ga  h-ath-fliosgladh  aig  an  am  sin,  agus  chan  'eil 
mi  a'  dol  a  radh  a  nis  gu  bheil  mi  de  chaochla  bheachd  ;  ach 
tha  atharrachadh  air  tighinn  ann  an  suidheachadh  na  cuise 
uaith  sin.  Chuir  an  Eaglais  Phresbyterianach  Aonaichte,  mar 
le  aon  ghuth,  tairgseachan  g'  ar  n-ionnsaidh  air  son  aonaidh  ; 
agus  ann  an  tomhas  araidh  thugadh  gnuis  do  na  tairgseachan 
sin  leis  an  airimh  gu  ro  mhor  a  bu  mho  anns  an  Eaglais  Shaoir, 
agus  re  na  da  bhHadhna  a  chaidh  seachad  tha  buidheann 
thaghte  a'  saoithreachadh  gu  bhith  a'  suidheachadh  bunait  air 
am  faodadh  an  da  Eaglais  dol  comhla.  Tha  sinn,  uime  sin, 
aghaidh  ri  aghaidh  ris  a'  cheist  so,  Ann  an  Eaglais  a  tha  a  reir 
a  comh-shuidheachaidh  air  a  riaghladh  le  guth  na  mor-earrainn 
d'  a  cuid  sluaigh,  a  bheil  e  mar  fhiachaibh  no  a'  laighe  mar 
dhleasnas  air  airimh  bhig  buanachadh  ann  a  bhith  a'  strith  an 
aghaidh  ni  a  tha  cho  soilleir  air  iarraidh  leis  an  airimh  is  mo 
anns  an  Eaglais  ?  Is  e  ar  dleasnas  seasamh  ris  a'  chuid  sin  d' 
ar  comh-shuidheachadh  mar  Eaglais  Phresbyterianaich  troimh 
'bheil  gne  araidh  de  cheistean  ri  bhith  air  an  socrachadh  a  reir 
guth  na  h-airimh  is  mq  -de  Chuirtean  na  h-Eaglais.  Gun 
teagamh  sam  bith  na  'm  bu  cheist  i  a  bhuineadh  do  dhleasnas  no 
do  phriomh-theagasgan  bhiodh  e  mar  -fhiachaibh  oirnn  seasamh 
a  mach  an  aghaidh  na  mor-earrainn  agus  gun  ghnuis  sam  bith 
a  thoirt  do  'n  chordadh.  Ach  a  bheil  aon  chuid  dleasnas  no 
priomh-theagasg  air  fhilleadh  a  stigh  anns  a'  chuis  ?       Chaidh 

an  Siorra  air  aghaidh  an  sin  gu  bhith  ag  innseadh  mar  chaidh 
e  gu  curamach  agus  gu  mion  thairis  air  na  Ceistean  agus  air  a' 
Chlar-Bhoidean  (Questions  and  Forniula)  a  chaidh  a  roghnach- 
adh  le  suil  ris  an  aonadh,  agus  mar  a  choimeas  agus  a 
chothromaich  e  iad  ri  priomh-bhunaitean-aidmheil  na  h-Eaglais 
Shaoir,  agus  cha  b'  urrainn  da  fhaicinn  gun  deachaidh  caochla 
a  b'  fhiach  ainmeachadh  a  dheanamh.  Thug  an  t-Urr.  Mr 
Murchadh  Mac-Coinnich,  Inbhirnis,  iomradh  air  ordugh  nam 
facal  ann  an  aon  earrainn,  ach  thug  Dr  Rainy  mineachadh 
cheana  air  an  aobhar  a  bha  air  a  shon  sin.  Ach  is  e  an 
comhdhunadh  gus  an  d'  thainig  an  Siorra,  mar  thuirt  e  fhein,  na 
'n  leughar  gu  direach,  ceart,  iad,  mar  leughadh  neach  sgriobhadh 
sam  bith  eile  nach  robh  eadar-dhealachadh  sam  bith  eatorra. 
Chaidh  e  an  sin  air  aghaidh  gu  bhith  a'  buntainn  ris  a'  cheist  a 
bha  cuid  a'  faireachdamn  mu  thimchioll  an  robh  eadar- 
dhealachadh  beachd — b'  e  sin  laghalachd  Eaglaisean 
Steidhichte.  Ach,  mar  chaidh  a  chur  fa  'n  comhair  le  aon 
urradh  ard,  an  aite  a'  cheist  so  a  bhith  na  h-aon  de  phriomh- 
theagasgan  na  h-Eaglais  cha  robh  innte  ach  modh  anns  am 
faodar  am  priomh-theagasg  sin  a  chur  an  gniomh  ;  agus  bha  e 
a'  ghabhail  air  fhein  a  radh  nach  deachaidh  aidmheil  a  thaobh 
na  doigh  anns  am  biodh  an  teagasg  sin  air  a  chomh-chur,  air 
aon  taobh  no  taobh  eile,  iarraidh  riamh  o  'n  luchd-dreuchd 
no  o  'n  t-sluagh  ann  an  aon  sam  bith  de  na  h-Eaglaisean 
Albannach.  A  bharr  air  sin  bha  i  a  nis  air  tighinn  gu  bhith  na 
ceist  a  bhuineadh  do  dheasboireachd  nam  feallsanach  agus  cha 
b'  ann  do  dlileasnas  Rioghachdan  no  Eaglaisean,  Bha  aon 
ghnothach  eile  ann,  air  an  d'  thugadh  iomradh — b'  e  sin 
foghlum  nan  sgoilean.  Bha  e  an  toiseach  fo  bheagan  amh- 
aruis  mu  'n  doigh  anns  an  rachadh  buntainn  ris  anns  an 
Eaglais  Aonaichte,  agus  mu  'n  bheachd  theagamh 
a  dheanadh  an  Eaglais  Phresbyterianach  Aonaichte 
a  ghabhail  m'  a  thimchioll,  ach  an  uair  a  bheachdaich  e  air 
an  doigh  anns  an  do  bhuin  muinntir  na  h-Eaglais  Phres- 
byterianaich  Aonaichte  ri  teagasg  a'  Bhiobuil  anns  na  sgoilean 

thuige  so ;  an  obair  mhath  a  rinn  iad  ri  linn  Achd  nan 
Sgoilean  anns  a'  bhUadhna  1872;  agus  mar  tha  iad  a' 
deanamh  a  thaobh  nan  ard-sgoilean  air  son  a  bhith  ag 
uigheamachadh  mhaighstirean-sgoile,  b'  e  a  bharail  nach 
ruigeadh  an  Eaglais  Shaor  a  leas  eagal  a  bhith  oirre  nach 
biodh  ceist  an  fhoghluim  air  a  laimhseachadh  leo  anns  an 
Eaglais  an  deidh  an  Aonaidh  air  mhodh  cothromach,  reusonta, 
agus  Criosdaidh.  An  aite  an  da  Eaglais  a  bhith  a'  seasamh 
an  aghaidh  a  cheile  mu  na  ceistean  sin  bhitheadh  iad  air 
am  fagail  saor  fosgailte  anns  an  da  Eaglais  mar  a  tha  iad  a 
nis.  Tha  sinn  a  faicinn  mar  so,  ars'  esan,  gu  bheil  an  da 
Eaglais  air  an  aon  ruith  a  thaobh  bonn-coimhcheangail,  agus 
is  e  mo  bharail-sa,  ma  tha  sin  mar  sin,  nach  'eil  sinn  a' 
striochdadh  priomh-theagaisg  sam  bith,  nach  'eil  sinn  a'  cur 
cul  eadhon  ri  fianuis  sam  bith  an  uair  a  theid  ar  nasgadh 
ris  an  Eaglais  Phresbyterianaich  Aonaichte.  Chan  'eil  aon 
sam  bith  d'  ar  saorsaidhnean  air  an  giorrachadh  ;  bidh  mise 
agus  a  mheud  's  a  tha  de  'n  aon  bheachd  rium  a  cheart  cho 
saor  gu  bhith  a'  togail  fianuis  as  leth  laghalachd  Eaglaisean 
Steidhichte  ann  an  Ard-Sheanadh  na  h-Eaglais  an  deidh 
an  Aonaidh  's  a  tha  sinn  anns  an  Ard-Sheanadh  so ;  agus, 
uime  sin,  tha  mise  a'  meas  nach  am  so  anns  am  bu  choir 
dhuinn  a  bhith  ri  conspoid  no  a'  buanachadh  ann  a 
bith  a'  strith  an  aghaidh  ni  a  tha  air  a  shocrachadh  mar  so 
leis  an  airimh  mhoir  anns  an  Eaglais  d'  am  buin  sinn. 
Tha  sinn  a'  cluinntinn  moran  bruidhne  mu  mhaoin  agus  mu 
thogalaichean  na  h-Eaglais.  Chan  'eil  mise  a'  dol  a  thairgseadh 
corahairle  fir-lagha  a  nasgaidh ;  ach  bheirinn  direach  aon  fhacal 
rabhaidh,  agus  is  e  so  e — tha  mise  ga  mheas  na  ni  anabarrach 
mi-choltach  gun  tugadh  Cuirt  Lagha  breith  gum  biodh  Eaglais 
a'  call  a  coraichean  air  ni  sam  bith  a  bhuineadh  dhi,  a  chionn 
gun  do  rinn  i  aonadh  ri  Eaglais  eile  aig  an  robh  an  aon 
aidmheil-creidimh,  na  h-aon  bhuinn-coimhcheangail,  agus  nach 
robh  a'  deanamh  dealachaidh  shonraichte  uaipe  ann  an  cuis 
sam   bith   ach   mu   thimchioU   puinc  a  tha   cheana   na  ceist 

fhosgailte  anns  an  da  Eaglais— puinc,  ged  tha  i  air  a  nochdadh 
air  mhodh  eadar-dhealaichte  ann  an  sgriobhainnean-eachdraidh 
nan  Eaglaisean  fa-leth,  nach  'eil  air  a  h-iarraidh  mar 
aidmheil  aon  chuid  air  luchd-comanachaidh  no  air 
luchd-dreuchd  ann  an  aon  de  na  h-Eaglaisean.  Chan  'eil 
mise  a'  toirt  comhairle — chan  'eil  mi  ach  a'  tairgseadh  facal 
rabhaidh.  A  thaobh  maoin  na  h-Eaglais  tha  mi  dearbh 
chinnteach  gu  bheil  a'  chuis  sin  a'  cur  a  cheart  cho  beag 
smuairean  air  na  cairdean  a  labhair  bho  'n  taobh  so — taobh 
na  laimh  chH — d'  an  Ard-Sheanadh  's  a  tha  i  a'  cur  air  an 
taobh  eile.  Tha  cuisean  gu  mor  is  cudromaiche  na  sin  air 
am  fiUeadh  a  stigh.  Tha  buannachdan  an  t-sluaigh  ri  'n  toirt 
fa-near ;  agus  chan  urrainn  domh  anns  an  aite  so  gun  iomradh 
a  thoirt  air  a'  chomh-stri  a  dh'  eirich  anns  an  Eaglais  an 
coimhcheangal  ris  an  Achd-Mhineachaidh  (Declaratory  Act). 
Tha  fhios  agam  gu  bheil  aithreachas  air  iomadh  aon  gun 
do  lean  iad  cho  dian  agus  cho  diorrasach  air  cur  an 
aghaidh  an  achd  sin.  Is  e  a  bu  deireadh  dha  sin  gun  robh 
sgarachdainn  air  a  deanamh ;  agus  chaidh  innseadh  dhomhsa 
leosan  aig  a  bheil  fìos  mu  'n  ghnothach,  gu  bheil  buaidh 
agus  eifeachd  nam  ministearan  sin  gu  mor  air  an  lagachadh 
am  measg  an  sluaigh  fhein,  gu  bheil  cuid  d'  an  treudan  air  dol 
air  seachran,  chan  ann  do  dh'  Eaglais  nan  "Seceders"  no 
do  'n  Eaglais  Steidhichte,  ach  nach  'eil  iad  a  dol  do  dh' 
eaglais  idir.  Thigeadh  e  dhuinn  a  thoirt  gu  durachdach 
fa-near  de  cho  fada  's  a  bu  choir  do  'n  bheachd  so  a  bhith  ga 
chumail  fa  chomhair  sluagh  na  Gaidhealtachd  Tha  mi  ga 
chur  leis  gach  durachd  is  comasach  dhomh  ri  m'  bhraithrean 
agus  ri  m'  chairdean  caomha  Gaidhealach,  leis  an  do  sheas  mi 
gualainn  ri  gualainn  ann  an  iomadh  cath,  agus  a  tha  a' 
leantainn  nan  seana  cheumannan  le  dilseachd  a  tha  cHuiteach 
dhoibh  fhein  agus  buannachdmhor  do  'n  Eaglais — ma  's  e 
agus  air  a'  cheann  mu  dheireadh  nach  'eil  e  air  a  chiallachadh 
gum  bi  dealachadh  ann,  nach  'eil  an  t-am  a  nis  air  tighinn, 
cinnteach  gu  leoir,  anns  am  bu  choir  do  'n  chomh-stri  mu'  n 

Aonadh  tighinn  gu  crich.  A  rithist,  a  thaobh  na  Gaidh- 
ealtachd,  a  bheil  aobhar-eagail  sam  bith  ann  ?  Bidh  muinntir 
saor  gu  bhith  a'  cur  an  ceill  do  'n  t-sluagh  uiread  's  a  thogras 
iad  mu  dhleasnas  nan  rioghachdan  agus  an  luchd-riaghlaidh  do 
Chriosd.  Cha  tachair  riu  anns  a'  Ghaidhealtachd  dream  a 
chuireas  na  'n  aghaidh  mar  dh'  fhaodadh  tachairt  riu  anns  a' 
Ghalldachd,  oir  tha  iad  ag  innseadh  dhomhsa  nach  'eil  anns 
an  Eaglais  Phresbyterianaich  Aonaichte  ach  aon  mhinistear 
d'  an  urrainn  Gaidhlig  a  shearmonachadh — Mr  Mac-Mhartainn 
ann  an  Nig — agus  is  ann  as  an  Eaglais  Shaoir  a  fhuair  iad  e. 
Is  e,  uime  sin,  ar  dleasnas  innseadh  d'  ar  cuid  sluaigh  anns 
a  Ghaidhealtachd  gu  bheil  iad  cho  saor  gu  bhith  a'  togail 
fìanuis  mu  'n  phuinc  sin  's  a  bha  iad  riamh.  Tha  mi  ga  chur  ri 
m'  chairdean  gun  seallamaid  nach  'eil  e  mar  fhiachaibh  oirnn  a 
reir  comh-shuidheachadh  na  h-Eaglais,  an  deidh  deagh  chomh- 
rag  a  chur,  co-shineadh  ris  a  chomh-shuidheachach  sin  anns  a' 
ghnothach  so,  nach  'eil  a'  beantainn  ri  aon  chuid  bunaitean  no 
priomh-theagasgan.  An  deidh  a  h-uile  rud  a  th'  ann  an  e 
gnothach  mor  a  thatar  ag  iarraidh  oirnn  a  dheanamh  ?  Chan  'eil 
sinn  air  ar  gairm  gu  bhith  a'  gabhail  Gheintileach  agus  chis-mhaor 
a  stigh  do  'n  Eaglais.  Tha  e  air  iarraidh  oirnn  a  bhith  a'  gabhail 
a  stigh  do  'n  aon  eaglais  ruinn  fhein  sluagh  na  h-Eaglais  sin  a  dh' 
eirich  air  tus  an  coimhcheangal  ri  ainm  mor  agus  fiachail  nan 
Erskines  agus  Gillespie — an  Eaglais  sin  air  a  bheil  sinn 
eolach  'n  ar  la  fhein  mar  eaglais  dhaoine  coltach  ri  Cairns  agus 
Thomson.  Cinnteach  gu  leoir  chan  abrar  gur  cas  mor  sin  a 
dheanamh.  Bidh  sinn  ann  an  gabhail  a'  cheuma  a  ta  mis  a 
nis  a'  moladh  dhuibh  a  gluasad  air  ceumannan  ion- 
mholta — air  ceumannan  aig  a  bheil  mar  chrioch  shonraichte  a 
bhith  a'  coimhhonadh  ard-theagasgan  Creideamh  Chriosd  agus 
an  t-Soisgeil — an  Creideamh  sin  trid  a  bheil  daoine  ri  bhith 
air  an  aonadh  ri  cheile  agus  chan  ann  air  an  dealachadh,  agus 
a  tha  ag  radh  riu,  "  Am  measg  bhur  comh-strithean  gu  leir  is 
aon  sibh  uile  ann  an  losa  Criosd." 

